नेपालीहरुको महान पर्व दशै तिहार लाइ लक्षित गरि छहारी संगम युवा क्लब द्धारा आयोजना गरिएको १ महिने जिल्ला स्तरीय फुटबल प्रतियोगिताको उपाधी जनज्योति युवा क्लब कावासोती ३ ले उचालेको छ । फाइनलमा पुगेको योङ्ग स्टार युवा क्लबलाइ १–० गोल अन्तरले पराजित गर्दै जनज्योति युवा क्लब बिजयी भएको हो ।
जनज्योति युवा क्लबले नगद २५ हजार मेडल र प्रमाणपत्र प्राप्त गरेको छ भने उपविजेता योङ्ग स्टारले १५ हजार नगद मेडल र प्रमाण पत्रमा चित्त बुझाएको छ ।
कार्यक्रमा क्लब का अध्यक्ष तवारत अहामद मिया को सभापतित्व र गण्डकी प्रदेशका आर्थिक मामिला तथा योजना मन्त्रि किरण गुरुङ्गको प्रमुख आतिथ्यतामा सम्पन्न भएको हो । कार्यक्रममा बोल्दै प्रमुख अतिथि गुरुङ्गले खेलाडी भनेका देशका गहना हुन् र खेलकुदको क्षेत्रबाटै देशलाइ चिनाउन सकिने भएकाले खेलकुदको विकासमा जोड दिनुपर्ने बताउनुभयो ।
यस्तै कार्यक्रममा विशेष अतिथिको रुपमा प्रदेश सांसद रोशन गाहा, खेलकुद विकास समिति नवलपुरका अध्यक्ष विकास केसी, कावासोती नगरपालिकाका उपमेयर प्रेम शंकर मर्दनीया, वडा न.१ का अध्यक्ष नारायण पन्त लगायत रहनुभएको थियो ।